**HATÁSVIZSGÁLATI LAP**

a köztemetőről és a temetkezés rendjéről szóló 10/2001. (IV. 19.) önkormányzati rendelet módosításáról szóló rendelethez

1. **Társadalmi hatások**

A rendelet módosításával egyértelműbbé válnak a köztemetőre vonatkozó szabályok. A temetkezési szolgáltatók által fizetendő díjtételek emelésével a lakossági terhek növekednek ugyan, de garantálja a biztonságos és megfelelő színvonalú temetői (ravatalozói) szolgáltatásokat.

1. **Gazdasági, költségvetési hatások**

A rendelet módosításával – a temetkezési szolgáltatók által fizetendő díjtételek emeléséből - az Önkormányzat többletbevételt realizálhat, mely többletet a ravatalozó üzemeltetésére fordítja.

1. **Környezeti hatások**

A rendeletben foglaltak végrehajtásának környezetre gyakorolt hatása nincs.

1. **Egészségi követelmények**

A rendeletben foglaltak végrehajtásának egészségügyi követelményei nincsenek.

1. **Adminisztratív terheket befolyásoló hatások**

A rendeletben foglaltak végrehajtása nem jelent adminisztrációs többlet terhet.

1. **A jogszabály megalkotásának szükségessége, a jogalkotás elmaradásának várható következményei**

A temetőkről és a temetkezésről szóló 1999. évi XLIII. törvény (a továbbiakban: Ttv.) több szakasza hatalmazza fel az önkormányzatot, hogy köztemető vonatkozásában önkormányzati rendeletet alkosson, mely felhatalmazás rendeletalkotási kötelezettséget jelent. A rendeletalkotás - a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontja értelmében – az önkormányzat kötelező feladatellátásához kötődik. A rendeletnek tartalmaznia kell a Ttv. 41. § (3) bekezdésében foglalt kötelező szabályozási elemeket.

A jogalkotásról szóló 2010. évi CXXX. törvény 8. § (2) bekezdés b) pontja lehetővé teszi az önkormányzati rendelet bevezető részének módosítását, 3. §-a rögzíti, hogy a szabályozás nem lehet indokolatlanul párhuzamos vagy többszintű. A jogszabályszerkesztésről szóló 61/2009. (XII.14.) IRM rendelet 41. § (3) bekezdése szerint az alcímeket sorszámmal kell jelölni, 1. melléklete szabályozza a mellékletek pontos megjelölését.

A fenti jogszabályhelyek alapján - figyelemebe véve a Ttv. köztemetőkre vonatkozó rendelkezéseit is -, illetve a közüzemi díjak (áram) jelentős emelkedése, a ravatalozó üzemeltetője megbízási díjának módosítása miatt szükséges a köztemetőről és a temetkezés rendjéről szóló 10/2001. (IV. 19.) önkormányzati rendelet módosítása.

A rendelet módosításával - a díjemelés által - a ravatalozó megemelkedett üzemeltetési költségei nagyrészben fedezhetők. A rendeletalkotás elmaradása esetén a hatályban lévő díjak alapján befolyt bevételek csak minimálisan fedeznék a ravatalozó üzemeltetésének költségeit, az Önkormányzat a növekvő kiadásokat csak saját költségvetéséből tudná biztosítani.

1. **A jogszabály alkalmazásához szükséges személyi, szervezeti és pénzügyi feltételek**

A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.